**SÁROVA BYSTRICA 2020**

**36. ročník regionálna postupová súťaž mladých moderátorov**

- propozície -

**Vyhlasovateľ:**

Stredoslovenské osvetové stredisko v Banskej Bystrici

**Organizátor:**

Turčianske kultúrne stredisko v Martine v zriaďovateľskej pôsobnosti Žilinského samosprávneho kraja

**Termín konania: 16. októbra 2020 - piatok**

**Miesto konania:**

Turčianska knižnica v Martine, **Divadelná č. 4619/5, Martin**

**PROGRAM**

**8. 00** - prezentácia všetkých moderátorov a členov odbornej poroty

**9. 00** - slávnostné otvorenie regionálnej súťaže 36. ročníka SB 2020

**9. 30 - 13. 00 hod.**

- vlastná súťaž

- rozbor moderátorských vstupov členmi odbornej poroty

- slávnostné vyhlásenie výsledkov regionálnej súťaže mladých moderátorov

**14. 00 - predpokladaný čas ukončenia podujatia**

**Poslanie súťaže :**

Sárova Bystrica je celoslovenská postupová súťaž mladých moderátoriek/redaktoriek a moderátorov/redaktorov, ktorá sa realizuje v troch základných kolách – regionálne, krajské a celoslovenské a ktorá vytvára záujemcom priestor na vlastnú prezentáciu zameranú na moderátorské a hlásateľské schopnosti. Napomáha rozvíjať ústny prejav jednotlivcov, komunikatívne zručnosti i efektívne používanie materinského jazyka.

**Podmienky súťaže:**

Regionálna súťaž mladých moderátorov je určená pre mládež a dospelých so zameraním na moderátorské a hlásateľské schopnosti záujemcov.

**Do súťaže sa môžu prihlásiť:**

* **žiaci** **9. ročníka ZŠ**,
* **študenti gymnázií a stredných škôl,**
* **vysokoškolskí študenti a** pracujúca mládež a dospelí vo veku od 15 do 25 rokov.

Základné, stredné a vysoké školy navrhujú **jedného až troch žiakov** /študentov organizátorovi regionálneho kola súťaže písomnou formou /cez tlačivo prihlášky/.

**Kategórie:**

súťažiaci sú podľa veku rozdelení do dvoch kategórií:

1. **kategória:** od 15 do 18 rokov
2. **kategória:** od 19 do 25 rokov

**UPOZORNENIE :**

V I. kategórii súťažia žiaci ZŠ 9. ročníka budú hodnotení samostatne a odborná porota navrhne ocenenie na prvých troch miestach.

**Súťaž pozostáva zo štyroch súťažných disciplín:**

**1. disciplína:** interpretácia spravodajského textu v trvaní 60 sekúnd;

interpretovaný text môže byť zostavený z jednej ucelenej správy alebo z bloku krátkych správ,

súťažiaci si môže vybrať moderovanie spravodajstva v televíznom alebo rozhlasovom štúdiu,

**2. disciplína:** interpretácia reklamného textu v trvaní 30 sekúnd,

**reklamný text je určený len do rozhlasového vysielania**

**3. disciplína:** vedenie rozhovoru so zaujímavým človekom v trvaní 180 sekúnd,

súťažiaci si musí zabezpečiť respondenta, ktorý sa s ním zúčastňuje súťaže

súťažiaci si môže vybrať moderovanie rozhovoru s respondentom v televíznom alebo rozhlasovom štúdiu,

**4. disciplína:** súťažiaci sa predstaví v moderovaní vlastnej relácie v trvaní 120 sekúnd,

súťažiaci si môže vybrať moderovanie vlastnej relácie v televíznom alebo rozhlasovom štúdiu,

Odborná porota má právo zaradiť do súťaže aj interpretáciu neznámeho textu.

**Odporúčaný priebeh súťaže**

**a/** Súťažiaci v jednotlivých vekových kategóriách si vyžrebujú svoju štvorčlennú, tzv. vysielaciu zmenu,

**b/** vysielacie zmeny sa predstavia vo svojich spoločných reláciách, kde si rozdelia jednotlivé súťažné

 disciplíny,

**c/** každá vysielacia zmena sa predstaví počas súťaže štyri krát, aby sa každý súťažiaci predstavil v každej súťažnej disciplíne (štyri súťažné kolá),

**d/** súťažiaci, ktorý má v danom kole disciplínu „moderovanie vlastnej relácie“ je zároveň aj redaktorom daného kola (určuje poradie v akom sa vysielacia zmena bude prezentovať a zostavuje priebeh súťažného kola svojej skupiny),

**e/** v prípade, že počet prihlásených súťažiacich neumožní naplniť celú štvoricu v rovnakej vekovej kategórie, organizátor súťaže môže vytvoriť aj kombinovanú vysielaciu zmenu, pričom na túto skutočnosť je povinný upozorniť členov odbornej poroty

**Odborná hodnotiaca porota:**

Členov odbornej hodnotiacej (trojčlenná) poroty menuje riaditeľka Ing. Soňa Buckulčíková z Turčianskeho kultúrneho strediska v Martine.

**Termín zaslania záväznej prihlášky:** podmienkou účasti v regionálnej súťaži je doručenie záväznej prihlášky **najneskôr do 09. októbra 2020**.

Prílohou propozícií je záväzná prihláška.

**Prihlášku môžete doručiť**

- osobne

- na poštovú adresu: Turčianske kultúrne stredisko v Martine, Divadelná 656/3, P.O. Box 104, 036 01 Martin

- e-mailom: literatura@tks.sk

**Hodnotenie:**

Odborná hodnotiaca porota hodnotí osobitne každého súťažiaceho, podľa nasledujúcich kritérií:

1. výslovnosť,

2. úroveň dodržiavania pravidiel slovenského jazyka,

3. presvedčivosť prejavu a schopnosť zaujať poslucháča,

4. schopnosť pohotovo reagovať na neočakávanú situáciu,

5. celkový prejav.

**Na krajské kolo súťaže SB** do Žiliny postupujú **prví traja súťažiaci** umiestnení na 1. - 3. mieste z I. a II. kategórie. Zároveň vycestujú s nimi aj osoby, s ktorými moderátor urobil rozhovor v 3. disciplíne a pedagogický sprievod.

**Výsledky súťaže:**

Vyhlásenie výsledkov bude verejné. Uskutoční sa po ukončení súťažnej a hodnotiacej časti.

**Krajské kolo súťaže sa koná v termíne 22. októbra 2020 v Žiline o 10.00 hod.**

**Miesto: Radnica mesta Žilina**

Turčianske kultúrne stredisko v Martine organizačne zabezpečuje účasť súťažiacich na krajskej súťaži SB 2020 v Žiline. Cestovné náklady súťažiacich spojené s účasťou na krajskej súťaži na základe predloženého jednosmerného platného cestovného lístka bez miestenky hradí organizátor krajskej súťaže Krajské kultúrne stredisko v Žiline súťažiacim, ich respondentom a pedagogickému sprievodu. Organizátor na krajskej súťaži neposkytuje stravu a neprepláca dopravu osobným motorovým vozidlom. Organizátor krajského kola súťaže nominuje priamym postupom do celoslovenského kola víťaza každej kategórie a  môže odporučiť na nomináciu aj ostatných dvoch umiestnených v oboch kategóriách.

Celoštátne kolo 36. ročník SB sa koná v termíne **26. – 27.** **novembra 2020 v Komornej sále SOS "Pod strechou" v Banskej Bystrici.**

**Kontakt – bližšie informácie:**

Bc. Ivana Bednáriková

Metodik pre literatúru a umelecké slovo

Divadelná 656/3, P.O. Box 104, 036 01 MARTIN

+421 917 494708, +421 905 061 821 • tel.: +421 43/ 4132394, kl.15

e-mail: literatura@tks.sk

**36. ročník SÁROVA BYSTRICA 2020**

**regionálna postupová súťaž mladých moderátorov 16. októbra 2020 v MARTINE**

- záväzná prihláška -

Meno a priezvisko moderátora: ...................................................................................................

Adresa: ....................................................................................... PSČ: .......................................

Dátum narodenia: ......................................... Rodné číslo:. .....................................................

Číslo OP: ...................................................... mobil: .......................................................

e- mail: …......................................................................

Názov školy / zamestnávateľ:

.......................................................................................................................................................

Adresa: .........................................................................................................................................

Zamestnanie: ...................................................................

E-mail adresa: .................................................................

**Kategória: (zakrúžkujte)**

**I. kategória:** od 15 do 18 rokov (samostatne ocenení žiaci ZŠ 9. ročníka)

**II. kategória:** od 19 do 25 rokov

**Svojím podpisom zároveň vyjadrujem súhlas so spracovaním osobných údajov na účely všetkých kôl súťaže Sárova Bystrica v tomto školskom roku podľa Zákona 122/2013 Zz o ochrane osobných údajov.**

V .................................................. dňa ....................2020

 ................................................

 pečiatka školy a podpis

Dole podpísaný/a záväzne sa týmto prihlasujem do regionálneho kola súťaže mladých moderátorov SÁROVA BYSTRICA. Zároveň vyhlasujem, že nepracujem ako moderátor v žiadnom profesionálnom médiu.